
Okresný súd Prešov 3T/8/2024 8124010220 14. 11. 2024 JUDr. Marek Čech ECLI:SK:OSPO:2024:8124010220.2
ROZSUDOK V MENE SLOVENSKEJ REPUBLIKY Okresný súd Prešov, sudcom JUDr. Marekom Čechom, na hlavnom pojednávaní konanom dňa 14. novembra 2024 v Prešove takto rozhodol: Obžalovaní: ml. A. B., F., G. H., F.,
nar. XX.XX.XXXX v Prešove, trvale bytom C. XXX, D. E.nar. XX.XX.XXXX v Prešove, trvale bytom C. XXX, D. E.-
ml. I. J., nar. XX.XX.XXXX v B., trvale bytom K. XXX/XX, L., D. E.; bez prihlásenia bytom C. XXX, D. E., sú
vinní
obž. ml. A. B. v bode 1 - 4 - z pokračovacieho prečinu porušovania domovej slobody podľa § 194 ods. 1, ods. 2 písm. a) Trestného zákona s poukazom na § 138 písm. j) Trestného zákona, v bode 3, 4 formou spolupáchateľstva podľa § 20 Trestného zákona,
obž. ml. I. J. v bode 3 - z prečinu porušovania domovej slobody podľa § 194 spolupáchateľstva podľa § 20 Trestného zákona,
ods. 1 Trestného zákona, formou
obž. G. H. v bode 4 - z prečinu porušovania domovej slobody podľa § 194 ods. 1 Trestného zákona, formou spolupáchateľstva podľa § 20 Trestného zákona, ktoré spáchali tak, že obž. ml. A. B. 1/ dňa 30.03.2023 v presne nezistenej nočnej dobe v obci C., okres E. neoprávnene vnikol bez súhlasu majiteľa cez neuzamknutú vstupnú bráničku na riadne oplotený pozemok rodinného domu č. XXX, ktorý je vo vlastníctve poškodeného M. N., prešiel k zastrešenej terase nachádzajúcej sa pri rodinnom dome
a zo steny terasy odcudzil 1 kus vypreparovanej lebky jeleňa s parožím, čím tak poškodenému M. N. spôsobil odcudzením veci vo výške 20 Eur, 2/ v presne nezistenej dobe v mesiaci marec 2023 v nočných hodinách do 03.04.2023 v obci C., okres E. neoprávnene vnikol bez súhlasu majiteľa cez neuzamknutú vstupnú bráničku na riadne oplotený pozemok rodinného domu č. XXX, ktorý je vo vlastníctve poškodeného M. O., kde prešiel k drevenému altánku nachádzajúcemu sa pri rodinnom dome a zo steny altánku odcudzil 4 kusy parožia, čím tak poškodenému M. O. spôsobil škodu odcudzením veci vo výške 80 Eur, obž. ml. A. B. a ml. I. J. 3/ v presne nezistenom čase, v dobe od 01.03.2023 do 10.00 hod. dňa 03.04.2023 v obci C., okres E., vošli bez súhlasu majiteľa na riadne oplotený pozemok rodinného domu s popisným číslom XXX, ktorého vlastníkom je P. L., kde následne odcudzili z drevárne, ktorá sa nachádza na pozemku rodinného domu, parožie v počte 3 kusy, ktoré vlastní P. L. a ktoré bolo zavesené v drevárni, čím odcudzením vecí mu vznikla škoda vo výške 50 Eur, obž. ml. A. B. a G. H. 4/ v dobe od 20.00 hod. dňa 30.03.2023 do 6.00 hod. dňa 31.03.2023 v obci C., okres E., cez vstupnú bráničku vošli bez súhlasu majiteľa na oplotený pozemok rodinného domu č. 230, kde z otvorenej hospodárskej budovy za rodinným domom odcudzili 3 ks sekier, ručnú rámovú pílu na drevo, 4 kus ozdobných starých kolies, kovové posuvné meradlo, jelení paroh a predlžovací kábel s červenou koncovkou, čím takto spôsobili pre majiteľa rodinného domu A. N. spôsobili škodu odcudzením vecí vo výške 200 Eur,
teda obž. ml. A. B. v bode 1 – 4 - neoprávnene vnikol do obydlia iného a tam neoprávnene zotrval a čin spácha závažnejším spôsobom konania, na viacerých osobách, v bode 3, 4 spoločným konaním, obž. ml. I. J. v bode 3 - spoločným konaním neoprávnene vnikol do obydlia iného a neoprávnene tam zotrval, obž. G. H. v bode 4 - spoločným konaním neoprávnene vnikol do obydlia iného a neoprávnene tam zotrval. Za
to
im súd
u k l a d á:
Obžalovanému menom ml. A. B. Podľa § 194 ods. 2 Trestného zákona a § 117 ods. 1 Trestného zákona trest odňatia slobody v trvaní 6 (šesť) mesiacov. Podľa § 49 ods. 1 písm. a) Trestného zákona výkon uloženého trestu podmienečne odkladá. Podľa § 119 ods. 1 Trestného zákona určuje skúšobnú dobu podmienečného odsúdenia v trvaní 12 (dvanásť) mesiacov.
Obžalovanému menom G. H. Podľa § 194 ods. 1 Trestného zákona trest odňatia slobody v trvaní 4 (štyri) mesiace. Podľa § 48 ods. 2 písm. a) Trestného zákona ho pre výkon uloženého trestu zaraďuje do ústavu na výkon trestu s minimálnym stupňom stráženia. Obžalovanému menom ml. I. J. Podľa § 194 ods. 1 Trestného zákona a § 117 ods. 1 Trestného zákona trest odňatia slobody v trvaní 2 (dva) mesiace. Podľa § 49 ods. 1 písm. a) Trestného zákona výkon uloženého trestu podmienečne odkladá. Podľa § 119 ods. 1 Trestného zákona určuje skúšobnú dobu podmienečného odsúdenia v trvaní 12 (dvanásť) mesiacov. Podľa § 287 odsek 1 Trestného poriadku obžalovaní sú povinní spoločne a nerozdielne zaplatiť z titulu náhrady spôsobenej škody poškodeným menom: M. O., nar. XX.XX.XXXX v H., trvale bytom C. XXX, D. E., sumu 80 Eur, P. L., nar. XX.XX.XXXX v Prešove, trvale bytom C. XXX, D. E., sumu 50 Eur, A. N., nar. XX.XX.XXXX v Toryse, trvale bytom C. XXX, D. E., sumu 200 Eur. M. N., nar. XX.XX.XXXX v Toryse, trvale bytom C. XXX, D. E., sumu 20 Eur. Poučenie: Proti tomuto rozsudku možno podať odvolanie do 15 (pätnástich) dní odo dňa jeho oznámenia. Odvolanie sa podáva na Okresnom súde Prešov a rozhoduje o ňom Krajský súd v Prešove. Písomné vyhotovenie tohto rozsudku neobsahuje v zmysle ust. § 172 ods. 2 Trestného poriadku odôvodnenie, pretože po jeho vyhlásení sa obžalovaní aj okresný prokurátor práva podať odvolanie vzdali.

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2024:8124010220.2 (dáta aktuálne k 12. 11. 2026). Záväzné je znenie zverejnené súdom.




